ОШ „ЖАРКО ЗРЕЊАНИН“

НОВИ САД

БРОЈ:234

ДАНА: 27.03.2024.

На основу чл. 119. став 1. тачка 1) а у вези са чл. 108. Закона о основама система образовања и васпитања („Сл. гласник РС“, бр. 88/2017, 27/2018-др.закони, 10/2019, 6/2020 и 129/2021, 92/023), чл. 31 Статута ОШ „Жарко Зрењанин“ бр. 47 од 24.01.2024., према Упутству за израду акта којим установе образовања и васпитања прописују мере, начин и поступак заштите и безбедности деце и ученика („Сл. гласник РС”, бр. 67/2022) а у сарадњи са надлежним органима (/града Новог Сада ), школски одбор Жарко Зрењанин Нови Сад) на седници одржаној дана ­­­­­­­­­­27.03.2024.. године, доноси

**ПРАВИЛНИК**

**О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ УЧЕНИКА ЗА ВРЕМЕ БОРАВКА У ШКОЛИ И СВИХ ДРУГИХ АКТИВНОСТИ КОЈЕ ОРГАНИЗУЈЕ ОШ „ЖАРКО ЗРЕЊАНИН“ НОВИ САД**

**I ОСНОВНЕ ОДРЕДБЕ**

**Члан 1.**

Овим правилником уређује се заштита и безбедност ученика односно мере, начин и поступак заштите и безбедности ученика за време боравка у школи и за време извођења свих других активности које организује школа, начин њиховог спровођења и одговорност запослених и ученика за неизвршавање одредаба овог правилника ОШ „Жарко Зрењанин“

Заштита и безбедност ученика обезбеђују се у складу с ближим условима, облицима, мерама, начину, поступку и смерницама за заштиту и безбедност ученика, које прописује министар надлежан за послове образовања.

Правилник је донет на основу потенцијалних и актуелних ризика у организацији рада школе,као што су приступ и сигурност објекта школе, сигурност простора око школе, стање у унутрашњем простору, као и специфичне услове и околности које су карактеристичне за школу и њену околину.

У поступку прописивања мера за заштиту и безбедност деце и ученик који се односе на просторне, техничке, временске и друге организационе услове, стање у унутрашњем простору школе

**Члан 2.**

Средства за спровођење мера из члана 1. овог правилника обезбеђују се у буџету јединице локалне самоуправе.

**Члан 3.**

Ученици имају право на заштиту и безбедност према одредбама Правилника:

1) у школској згради и школском дворишту;

2) на путу између куће и школе;

3) ван школске зграде и школског дворишта – за време остваривања образовно васпитног рада или других наставних и ваннаставних активности које организује школа.

**Члан 4.**

Ученици имају право на заштиту и безбедност од:

1) других ученика, запослених, родитеља, односно другог законског заступника детета и ученика и трећих лица који угрожавају њихову безбедност,

2) болести и повреда,

3)Опасности и штетности у току образовно-васпитног рада

4) пожара, поплаве, елементарних непогода и других природних појава које могу угрозити безбедност.

5)других несрећа/удеса,

6) катастрофа или других ванредних околности и ситуација.

7)кризних догађаја

**Члан 5.**

Одељењски старешина и наставници који са ученицима обрађују одговарајуће програмске садржаје, нарочито на часовима одељенске заједнице и часовима одељенског старешине, обавезни су да ученике упознају са опасностима с којима се могу суочити за време остваривања образовно-васпитног рада и других активности које организује школа, као и с начином понашања којим се те опасности избегавају или отклањају.

Запослени, родитељи, односно други законски заступници и ученици обавезни су да директору, помоћнику директора, секретару школе, дежурном наставнику или другом овлашћеном лицу пријаве сваку појаву за коју посумњају да би могла да угрози заштиту и безбедност ученика.

Школа је у обавези да о свим мерама заштите и безбедности које предузима, на одговарајући начин ( усмене информације, писмена обавештења, на огласној табли или званичној интернет страници школе) упознаје ученике, њихове родитеље /законске заступнике.

**Члан 6.**

Одредбе Правилника дужни су да поштују сви запослени у школи, ученици, родитељи, односно други законски заступници и трећа лица када се налазе у школској згради, школском дворишту или на другом месту на којем се остварује образовно-васпитни рад или друга активност у организацији школе.

**Члан 7.**

Неспровођење мера безбедности ученика од стране запослених, прописаних Правилником, сматра се тежом повредом радне обавезе, за коју се води дисциплински поступак, и за коју може да се изрекне новчана казна или удаљење са рада у трајању до три месеца, или мера престанка радног односа, уколико се неспровођење мера безбедности учини свесним нехатом, намерно или у циљу прибављања себи или другоме противправне имовинске користи сагласно одредбама Правилника о дисциплинској одговорности запослених. Дисциплинска одговорност запослених не искључује кривичну и материјалну одговорност.

Понашање ученика којим угрожава властиту или безбедност других ученика и запослених у школи, у школским и другим активностима које организује школа, прописаних овим Правилником, сматра се тежом повредом обавеза ученика, за коју се води васпитно-дисциплински поступак и изричу мере у складу са Правилником о васпитно-дисциплинској одговорностио ученика.

**Члан 8.**

Лице одговорно за безбедност и здравље ученика су одељенске старешине и предметни наставници. Имају обавезу да свакодневно, воде рачуна да се спроводе мере за остваривање заштите и безбедности ученика.

Провера из става 1. овог члана врши се без најаве.

**Члан 9.**

Ради спровођења мера утврђених овим Правилником, школа сарађује са државним органима, органима локалне самоуправе и другим субјектима и надлежним институцијама са којима је таква сарадња потребна у поступку обезбеђивања и спровођења мера утврђених Правилником.

**Члан 10.**

На материју коју уређује Правилник примењују се и одредбе других општих аката школе чија је примена важна за остваривање заштите и безбедности ученика.

**ОБАВЕЗЕ ШКОЛЕ У ЗАШТИТИ ОД ДИСКРИМИНАЦИЈЕ, ЗЛОСТАВЉАЊА, ЗАНЕМАРИВАЊА, СТРАНАЧКОГ ОРГАНИЗОВАЊА И ДЕЛОВАЊА**

**1. Заштита и безбедност од поступака других лица**

**Члан 11.**

Школа је дужна да обезбеди услове за сигурно и подстицајно одрастање и развој детета и ученика, заштиту од свих облика насиља, злостављања и занемаривања

Забрана насиља, злостављања и занемаривања у школи се односи на сваког -децу, ученике, запослене, родитеље / законске заступнике и трећа лица.

Школа је дужна да има ефикасно поступање и у одговору на кризни догађај.

Заштита и безбедност ученика од поступака других лица обухвата заштиту и безбедност од:

1) дискриминације;

2) насиља, злостављања и занемаривања;

3) понашања које вређа углед, част или достојанство;

4) страначког организовања и деловања.

Насиље и злостављање се препознаје и кроз злоупотребу, сексуално насиље, насилни екстремизам, трговину људима, експлоатацију детета и ученика, породично насиље, занемаривање и немарно поступање, кризне догађаје и др.

**Члан 12.**

У школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање према ученицима а које се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, изгледу и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

У школи је забрањено физичко, психичко, социјално, сексуално, дигитално и свако друго насиље, злостављање и занемаривање ученика.

У том циљу ,школа планира, израђује и реализује годишњи програм заштите од насиља, злостављања и занемаривања и програма спречавања дискриминације у складу са Законом, Правилником о протоколу поступања у установи у одговору на насиље, злостављање и занемаривање и Правилником о поступању установе у случају сумње или утврђеног дискриминаторног понашања и вређања угледа, части или достојанства личности и Програмом поступања установе образовања и васпитања у кризним ситуацијама, за школску годину.

Спровођењем садржаја и начина превентивних и интервентних активности, праћење ефеката предузетих мера, процедуре поступања када се догоди кризни догађај, развија се отпорност установе за ефикасно реаговање и заштиту од свих облика насиља, злостављања и занемаривања

Деца/ученици, родитељи, запослени заједнички планирају, израђују и спроводе превентивне активности, за спречавање и заштиту од насиља, злостављања и занемаривања.

Превентивним активностима у установи се ствара сигурно и подстицајно окружење, негује атмосвера сарадње, уважавања и конструктивне комуникације. У ове активности- планирање и реализацију су укључени савет родитеља и ђачки парламент.

Остваривање заштите и безбедности ученика врши се поштовањем правила понашања, активностима стручног тима за заштиту од дискриминације, насиља, злостављања и занемаривања.и других стручних органа.

.

Школа је дужна да предузме све мере прописане Правилником и законским прописима када се посумња или утврди дискриминаторно понашање према ученику у школи.

Школа ће одмах поднети пријаву надлежном органу ако се код ученика примете знаци насиља, злостављања или занемаривања, нарочито ако је то учињено од стране родитеља, односно другог законског заступника или трећег лица у школи.

**Члан 13.**

У циљу заштите и безбедности у кризним догађајима, школа је у обавези да континуирано унапређује процедуре поступања ради ефикасног деловања у сврху отклањања или свођења на минимум последица које је кризни догађај изазвао по организацију рада и функционисање установе, као и по физичко и ментално здрављеученика, запослених и трећих лица.

Јачање отпорности школе, заснива се на следећим принципима:

1.континуитет-подстицање приправности и обезбеђивања континуираног пружања квалитетног образовања и васпитања, подизање свести, планирање и припрема за реаговање у кризним догађајима

2. сарадња- интерсекторска повезаност и заједничко деловање у ванредним ситуацијама, с обзиром на врсту кризе

3. Доступност- омогућавање брзог приступа доступним ресурсима како би школа обезбедила континуитет и право на квалитетно образовање и васпитање у време кризног догађаја

4. Ефикасност- обезбеђивање да школа активно предузима правовремене и адекватне кораке у реаговању на кризни догађај

**Члан 14.**

Упростору школе( школска зграда и школско двориште,у седишту школе и ван седишта школе- места где се одвија образовно-васпитни рад, као и друге активности школе) је забрањено свако понашање запосленог према ученику и ученика према другом ученику којим се вређа углед, част или достојанство.

Директор школе дужан је да одмах од сазнања за повреду забране из става 1. овог члана предузме одговарајуће активности и мере у оквиру надлежности школе.

**Члан 15.**

У школи је забрањен било какав вид страначког организовања и деловања.

Уколико запослени, ученици или родитељи односно законски заступници деце примете било какав вид страначког организовања и деловања дужни су да о томе обавесте директора школе.

ЗАШТИТА И БЕЗБЕДНОСТ У ШКОЛСКОЈ ЗГРАДИ И ШКОЛСКОМ ДВОРИШТУ

**Члан 16.**

Улаз у школску зграду, пре почетка наставе се одвија преко улаза 6 ( разредна настава), улаза 7 (предметна настава), улаза 3(продужени боравак), а по потреби, улаза 1.

За време наставе, као и време после завршетка наставе сва улазна врата су закључана.као и капије у школском дворишту.

За време одмора отварају се улази у школско двориште 6 и 7.а капије у школском дворишту су закључане.

Улаз 1, 6,7 . контролишу чистачице и радници обезбеђења, уколико је ангажована агенција за обезбеђење.

Улаз 3 и 9. контролишу наставници разредне наставе у продуженом боравку

 По завршетку наставе откључавају се улази, 6 и 7 а по потреби, улаз 1.

 Задужена лица за откључавање и закључавање улазних врата 1, 6, 7 су чистачице.

 За откључавање и закључавање капија у школском дворишту задужене су чистачице. Оне се откључавају пре почетка и по завршетку наставе.

У њиховом одсуству, одређује се друго лице, по овлашћењу директора.

Тим за дежурство организује распоред дежурстава запослених.

План дежурства наставника је саставни део овог Правилника.

Када се у школи не изводи настава нити друге активности, све капије на школском дворишту и сва улазна врата на школској згради су закључана.

**Члан 17.**

За проверу односно идентификацију лица која улазе у зграду надлежна је агенција за обезбеђење која се ангажује за једну школску годину, по одлуци савета родитеља а о трошку родитеља школе. Ако се агенција за обезбеђење не ангажује, ова обавеза је дужност чистачица у школи.

Приступ родитељима, односно другим законским заступницима и трећим лицима – пратиоцима деце и ученика са сметњама у развоју, и то у учионице, кабинете фискултурна сала и друга места где се остварује образовно-васпитни рад неопходна је претходна сагласност: предметних наставника, одељенских старешина, ПП службе, секретара школе, помоћника директора и директора .

Приликом довођења и одвођења деце у школу, родитељи долазе до улаза у школско двориште.

**2. Заштита и безбедност од болести и повреда**

**Члан 18.**

Ради остваривања заштите и безбедности ученика од болести и повреда, школа:

1) брине о уредности и чистоћи школских просторија и школског дворишта;

2) брине о обављању прописаних лекарских прегледа запослених и ученика;

3) поступа по мерама надлежних органа донетих по прописима у области здравства;

4) према својим могућностима обезбеђује коришћење школског намештаја, наставних и других средстава који су безбедни за употребу и одговарају психофизичким својствима ученика;

5) према својим могућностима примењује стандарде и нормативе који се односе на школски простор, број ученика у одељењу и друге услове за обављање делатности;

6) обезбеђује надзор наставника или стручног сарадника за време рада на уређајима или с предметима који могу изазвати повреду, као и за време извођења активности које представљају потенцијалну опасност за настанак повреде;

7) предузима мере у случају промена код ученика које се односе на његово здравствено стање и о томе обавештава његовог родитеља;

8) је обавезна да родитеља ученика чије здравствено стање, према процени директора, помоћника директора, наставника или стручног сарадника, може представљати опасност за друге ученике и запослена лица, обавести да таквог ученика одведе на одговарајући преглед и забрањује му долазак на наставу и друге активности које организује школа, док надлежни лекар не потврди да опасност не постоји;

9) одржава дисциплину у установи – згради и њеном дворишту, посебно у учионици и другим радним просторијама;

10) брине да буде истакнуто место за прву помоћ у установи (где се налази комплет за прву помоћ, ко је задужен да проверава/допуњује садржину комплета, телефони хитне помоћи и надлежног дома здравља – да буду видно обележени) као и начин поступања у ситуацији када је потребно детету и ученику указати прву помоћ или постоји сумња на потенцијални здравствени ризик или повреду детета, односно ученика (ко позива хитну помоћ и обавештава родитеља и другог законског заступника и по потреби надлежну инспекцију и др.);

11) предузима поступање ради заштите од физичких повреда (обезбеђује да подови нису клизави или се ставља одговарајућа ознака; обезбеђује се набавка школског намештаја без оштрих ивица, у складу са могућностима и др.

**Члан 19.**

Ученика чије здравствено стање, према налазу надлежног лекара, представља опасност за остале ученике и запослена лица, родитељи не смеју слати на наставу нити на друге активности у организацији школе.

**3. Заштита и безбедност од пожара, поплаве, елементарних непогода и других природних појава које могу угрозити безбедност**

**Члан 20.**

Ради остваривања заштите и безбедности ученика од пожара, школа је обавезна да се придржава Закона о заштити од пожара, Закона о смањењу ризика од катастрофа и управљању ванредним ситуацијама, пратећих прописа и свог општег акта.

**Члан 21.**

Ради остваривања заштите и безбедности од поплаве и/или изливања фекалија, школски мајстор проверава исправност водоводних и канализационих инсталација и предузима потребне мере у случају уочених промена које могу угрозити безбедност.

Сви запослени, ученици и родитељи обавезни су да без одлагања обавесте овлашћено лице,- школског мајстора и послужитеља о уоченим променама на водоводним и/или канализационим инсталацијама, које могу угрозити безбедност.

**Члан 22.**

Ради остваривања заштите и безбедности од електричне струје, школски мајстор проверава исправност електричних инсталација и предузима потребне мере у случају уочених промена које могу угрозити безбедност.

Сви запослени, ученици и родитељи обавезни су да без одлагања обавесте овлашћено лицешколског мајстора и послужитеља о уоченим променама на електричним инсталацијама, које могу угрозити безбедност.

**Члан 23.**

Уређаји, машине, алати и други предмети и материје који се користе у наставном процесу, за одржавање хигијене или у друге сврхе морају се држати ван домашаја неовлашћених лица, ако могу представљати опасност по живот и/или здравље ученика.

Школа је обавезна да се стара о правилном коришћењу и надзору над употребом уређаја, машина, алата и других предмета у реализацији наставе, као и материја које се користе у наставном процесу као и о редовној провери њихове исправности и употреби неопходне заштитне опреме.

**Члан 24.**

Ради остваривања заштите и безбедности од удара грома, школа редовно проверава исправност громобранских инсталација, у складу са прописима у тој материји.

Сви запослени, ученици и родитељи обавезни су да без одлагања обавесте школског мајстора и послужитеља о уоченим променама на громобранским инсталацијама, које могу довести у питање њихово функционисање.

Школа је обавезна да за време грмљавине обезбеди да ученици буду у школској згради.

**Члан 25.**

Заштита и безбедност од пожара, поплава и других опасних ствари и природних појава које могу угрозити безбедност обезбеђује се у складу Законом и одредбама овог Правилника.

**III ЗАШТИТА И БЕЗБЕДНОСТ НА ПУТУ ИЗМЕЂУ КУЋЕ И ШКОЛЕ**

**Члан 26.**

Запослени и родитељи, старатељи односно закоснки заступници дужни су да прате стање саобраћајне сигнализације на прилазима школи.

О уоченим недостацима обавештава се МУП.

Ради решавања проблема и отклањања недостатака школа је дужна да сарађује са органима надлежним за безбедност саобраћаја Града Новог Сада.

Школа пред надлежним органима покреће иницијативе ради побољшања безбедности у саобраћају на прилазима школи и то: нпр. Постављање лежећих полицајаца, семафора, организовање дежурства саобраћајних полицајаца и сл.

**Члан 27.**

Школа је дужна да сарађује са комуналним службама ради обезбеђења тротоара и уличног осветљења на прилазу школи, правилног размештаја/постављања контејнера да не ометају улаз у школско двориште и зграду и др.

**IV ЗАШТИТА И БЕЗБЕДНОСТ ВАН ШКОЛСКЕ ЗГРАДЕ И ШКОЛСКОГ ДВОРИШТА – ЗА ВРЕМЕ ОСТВАРИВАЊА ОБРАЗОВНО ВАСПИТНОГ РАДА ИЛИ ДРУГИХ АКТИВНОСТИ КОЈЕ ОРГАНИЗУЈЕ ШКОЛА**

**Члан 28.**

На остваривање заштите и безбедности ученика за време боравка на излету, екскурзији или настави у природи, као и за време извођења неке друге активности ван зграде школе и школског дворишта, примењују се основне одредбе Правилника, а сходно се примењују његове одредбе о остваривању заштите и безбедности ученика у згради Школе и школском дворишту.

**Заштита и безбедност ученика за време извођења излета, екскурзија, наставе у природи и сличних активности**

**Члан 29.**

Приликом избора понуђача за извођење излета, екскурзија, наставе у природи и других сличних активности с ученицима, Комисија која врши избор ће посебну пажњу посветити његовој оспособљености за остваривање заштите и безбедности ученика за време активности која се организује. Оспособљеност понуђача за остваривање заштите и безбедности ученика односи се нарочито на:

1) поседовање одговарајуће лиценце за рад;

2) кадровску и техничку опремљеност за организовање путовања ученика;

3) кадровску и техничку опремљеност за остваривање заштите и безбедности ученика у објекту у којем су смештени (физичко и техничко обезбеђење објекта, обезбеђена медицинска помоћ и тако даље);

4) квалитет исхране ученика;

 **V ОРГАНИЗОВАЊЕ АКТИВНОСТИ ВАН ШКОЛЕ**

 Члан 30.

У случају мањих група, школа може да води ученике и без организованог превоза ( позориште, биоскоп, музеј спортске приредбе-тамичења) али је потребно да се претходно обезбеди писмена сагласност родитеља.

 **VI ПОСЕБНЕ МЕРЕ У ЦИЉУ ЗАШТИТЕ УЧЕНИКА**

 Члан 31.

Употреба справа у фискултурним салама, вежбање на истим, дозвољено је само у присуству и под надзором наставника за време трајања часа, пошто су претходно постављене струњаче или друга средства која штите ученике од повређивања приликом евентуалног пада.

Оруђа за рад, апарати и друга наставна средства на електрични попгон морају бити осигурана од струјног удара.

Наставник је дужан да по завршетку рада, средства, пошто је претходно зауставио њихов рад, искључи из струје.

Забрањено је остављање средстава у раду и напуштање просторије у којој наставник ради од стране наставника.

На почетку школске године, наставници физичког васпитања су дужне да ученике упознају са мерама заштите и безбедности који су прописани овим Правилником, врстама и облицима непримереног понашања ученика која представљају угрожавање безбедности самог ученика и других ученика, наставника и запослених, у фискултурној сали, која суи тежа повреда обавеза ученика.

 **VII ОДГОВОРНОСТ**

 Члан 32.

На почетку школске године, одељенске старешине су дужне да ученике упознају са мерама заштите и безбедности који су прописани овим Правилником, врстама и облицима непримереног понашања ученика која представљају угрожавање безбедности самог ученика и других ученика, наставника и запослених, са посебним освртом на непримерена понашања ученика у фискултурној сали, која су тежа повреда обавеза ученика.)давањем усмених информација, писменим обавештењем, на огласној табли или интернет страници школе.

 Члан 33.

Ученици су дужни да се придржавају мера заштите и безбедности прописаним овим Правилникиом.

Непоштовање мера заштите и безбедности повлачи за собом дисциплинску одговорности и изрицање васпитно-дисциплинских мера.

 Члан 34.

У вези са мерама и поступком заштите и безбедности ученика, запослени има дужност:

Да послове извршава савесно и пажљиво, ради заштите живота и здравља учеика

Да се придржава упутстава за рад када користи одређена оруђа и наставна средства

Да уочене кварове, недостатке или друге појаве које угрожавају или могу угрозити безбедност и живот ученика, одмах пријаве директору, секретару, послужитељу или школском мајстору

Да се стара о исправности средстава која су му поверена у раду, да врши проверу истих пре почетка и у току рада

Да се обучи из области ППЗ

Да уколико болује од болести која може угрoзити здравље ученика, изврши пријаву исте директору школе.

 Члан 35.

У вези са мерама и поступком заштите и безбедности ученика, школски мајстор има дужност:

Да се стара о исправности објекта, оруђа за рад, инсталација, наставних средстава

Врши поправке оруђа за рад, апарата, наставних средстава и инсталација у границама својих могућности и знања, а за оправке које није у могућности да изврши пронађе стручно лице које ће исте извршити.

Обавештава диуректора школе о свим опасностима и које прете по живот и здравље ученика

Позива и организује долазак одговарајућих мајстора ради поправки уређаја и инсталација, уз сагласност директора школе

**VIII ЗАВРШНЕ ОДРЕДБЕ**

Члан 36

Овај правилник донет је у сарадњи са надлежним органом јединице локалне самоуправе.

У поступку извршавања мера заштите и безбедности ученика школа сарађује са:

-Школском управом града Новог Сада

-Просветном инспекцијом Града Новог Сада

-Здравственом установом,

-Министарством грађевинарства, саобраћаја и инфраструктуре

-Министарством унутрашњих послова – Полицијском управом у Нови Сад

-Центром за социјални рад града Новог Сада

-са другим школама

-културним институцијама у граду

-родитељима, односно другим законским заступницима ученика

- и друге организације и институције

**Члан 37.**

Измене и допуне овог правилника врше се на исти начин и по поступку прописаном за његово доношење.

**Члан 38.**

Овај правилник објавити на огласној табли школе и интернет страници школе у циљу обавештевања деце и ученика, родитеља и старатеља као и свих запослених у школи.

**Члан 39.**

Даном ступања на снагу овог правилника престаје да важи Правилник о мерама, начину и поступку безбедности ученика за време боравка у основној школи „Жарко Зрењанин“ Нови Сад и активностима које организује школа , број 118 од 04.11.2022.године.

**Члан 40.**

Правилник ступа на снагу осмог дана од дана објављивања на огласној табли Школе.

ПРЕДСЕДНИК ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 СЛАЂАНА РАДУЛОВИЋ

Правилник је објављен на огласној табли у школи, дана